xml version="1.0" encoding="UTF-8"?


Jurnalul Oficial C 374A/5 no


| | | |
| --- | --- | --- |
| | | ISSN 1977-1029 |
| Jurnalul Oficial al Uniunii Europene | | C 374A |
| European flag | | |
| Ediţia în limba română | Comunicări şi informări | Anul 63 5 noiembrie 2020 |

---

| | | |
| --- | --- | --- |
| Cuprins | | Pagina |
| | V   Anunţuri | |
| | PROCEDURI ADMINISTRATIVE | |
| | Oficiul European pentru Selecţia Personalului (EPSO) | |
| 2020/C 374 A/01 | [Addendum la anunțul de concurs EPSO/AD/372/19 — Administratori în domeniul auditului (AD 5/AD 7) ( JO C 156 A, 7.5.2019 )](http://publications.europa.eu/resource/uriserv/OJ.CA.2020.374.01.0001.01.RON.xhtml) | [1](#CA2020374RO.01000101.doc) |
| 2020/C 374 A/02 | [Addendum la anunțul de concurs EPSO/AD/374/19 – Administratori (AD 7) în următoarele domenii: 1. Dreptul concurenței; 2. Drept financiar; 3. Dreptul uniunii economice și monetare; 4. Normele financiare aplicabile bugetului UE; 5. Protecția monedelor euro împotriva falsificării ( JO C 191 A, 6.6.2019 )](http://publications.europa.eu/resource/uriserv/OJ.CA.2020.374.01.0003.01.RON.xhtml) | [3](#CA2020374RO.01000301.doc) |

---

| | |
| --- | --- |
| RO | |

---

V Anunţuri

PROCEDURI ADMINISTRATIVE

Oficiul European pentru Selecţia Personalului (EPSO)

| | | | |
| --- | --- | --- | --- |
| 5.11.2020 | RO | Jurnalul Oficial al Uniunii Europene | CA 374/1 |

---

Addendum la anunțul de concurs EPSO/AD/372/19 — Administratori în domeniul auditului (AD 5/AD 7)

([Jurnalul Oficial al Uniunii Europene C 156 A din 7 mai 2019](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Din cauza pandemiei de COVID-19, din 6 martie 2020 EPSO a trebuit să își întrerupă și suspende toate activitățile legate de centrul de evaluare de la sediile sale din Bruxelles și Luxemburg, pentru a se asigura că sunt luate toate măsurile de precauție adecvate prevăzute de instrucțiunile și orientările instituțiilor UE și ale autorităților naționale. Acest lucru a afectat, de asemenea, organizarea testelor pe calculator, care urmau să se desfășoare în ziua prevăzută pentru etapa „centrul de evaluare”. Inițial, EPSO prevăzuse să reînceapă, începând cu jumătatea lunii septembrie 2020, activitatea legată de centrul de evaluare pentru mai multe concursuri. Însă, având în vedere situația actuală creată de pandemia de COVID-19, în care autoritățile naționale au introdus, din motive de sănătate publică, măsuri de interzicere a adunărilor la care participă un număr mare de persoane și de limitare a călătoriilor, nu va fi posibil să se organizeze în viitorul apropiat teste care să implice prezența fizică a candidaților la sediile EPSO. Având în vedere că testele cu variante multiple de răspuns pe calculator urmau să se desfășoare în ziua prevăzută pentru etapa „centrul de evaluare”, EPSO a trebuit să găsească mijloace alternative de testare. Prin urmare, acum aceste teste vor avea loc într-unul dintre centrele de testare acreditate ale EPSO.

2.

Pentru a încheia concursurile generale într-o perioadă de timp rezonabilă, EPSO va organiza o testare online (de la distanță) în ceea ce privește testele aferente centrului de evaluare. Testarea online de la distanță le va permite candidaților să susțină testele de acasă, de la birou etc., fără a fi nevoiți să se deplaseze la un centru de testare EPSO. Această testare va avea loc de acum înainte prin intermediul videoconferințelor online. Toate detaliile tehnice, inclusiv instrucțiunile privind modul de testare a conexiunii înainte de ziua în care are loc testarea efectivă, vor fi furnizate în timp util. Invitațiile de participare la teste vor fi publicate în conturile EPSO ale candidaților. Candidații trebuie să își verifice contul EPSO cel puțin de două ori pe săptămână.

3.

Unii candidați au susținut deja în persoană testele aferente centrului de evaluare înainte de 6 martie 2020.

Rezultatele testelor respective vor rămâne valabile, cu excepția exercițiului de grup, care va fi înlocuit cu un alt test: un interviu care vizează testarea competențelor situaționale (situational competency-based interview – SCBI).

Candidații care nu au susținut în persoană înainte de 6 martie 2020 testele aferente centrului de evaluare nu le mai pot susține acum în persoană, astfel că vor participa de la distanță la toate testele aferente centrului de evaluare, timp de una sau mai multe zile.

4.

Pentru a asigura egalitatea de tratament, toți candidații vor trebui să susțină aceleași teste. Exercițiul de grup nu poate fi efectuat de la distanță într-un mod satisfăcător, deoarece dacă ar apărea probleme tehnice dinamica grupului ar putea fi compromisă, iar candidații care participă la exercițiul de grup ar putea fi afectați. Prin urmare, toți candidații (inclusiv cei care au participat deja la exercițiul de grup) vor trebui să participe la un interviu care vizează testarea competențelor situaționale, care va fi organizat de la distanță, prin videoconferință online, și care va dura între 30 și 40 de minute.

Interviul care vizează testarea competențelor situaționale va testa o serie de competențe generale (analizarea și rezolvarea problemelor, învățare și dezvoltare, stabilirea priorităților și organizare, rezistență, lucrul în echipă și capacitățile de conducere), candidații fiind întrebați cum ar reacționa într-o anumită situație. Interviul va consta într-o reuniune individuală online cu un intervievator format în acest sens, care îi oferă candidatului informații suplimentare în timpul interviului, conform unui scenariu semistructurat.

Cu aproximativ două-trei săptămâni înaintea perioadei de testare aferente interviului care vizează testarea competențelor situaționale, candidații vor primi o notă de informare scrisă cu privire la o sarcină de efectuat, precum și informații privind contextul, care să îi ajute să se pregătească. Prin nota respectivă, candidaților li se va cere să înlocuiască un coleg și să își asume responsabilitatea pentru diverse atribuții și situații care vor fi discutate în cadrul interviului. Vor fi tratate, de asemenea, situații suplimentare, care nu se bazează pe sarcina respectivă. Candidaților li se va permite ca în timpul interviului să consulte nota de informare scrisă cu privire la sarcina de efectuat și informațiile privind contextul.

Candidații vor fi intervievați de un membru al personalului UE. Doi membri ai comisiei de evaluare vor observa și vor evalua performanța fiecărui candidat și vor acorda un punctaj pentru fiecare competență care face obiectul testului. Intervievatorul nu va participa la evaluarea candidatului.

---

| | | | |
| --- | --- | --- | --- |
| 5.11.2020 | RO | Jurnalul Oficial al Uniunii Europene | CA 374/3 |

---

Addendum la anunțul de concurs EPSO/AD/374/19 – Administratori (AD 7) în următoarele domenii: 1. Dreptul concurenței; 2. Drept financiar; 3. Dreptul uniunii economice și monetare; 4. Normele financiare aplicabile bugetului UE; 5. Protecția monedelor euro împotriva falsificării

([Jurnalul Oficial al Uniunii Europene C 191 A din 6 iunie 2019](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Din cauza pandemiei de COVID-19, din 6 martie 2020 EPSO a trebuit să își întrerupă și suspende toate activitățile legate de centrul de evaluare de la sediile sale din Bruxelles și Luxemburg, pentru a se asigura că sunt luate toate măsurile de precauție adecvate prevăzute de instrucțiunile și orientările instituțiilor UE și ale autorităților naționale. Acest lucru a afectat, de asemenea, organizarea testelor pe calculator, care urmau să se desfășoare în ziua prevăzută pentru etapa „centrul de evaluare”. Inițial, EPSO prevăzuse să reînceapă, începând cu jumătatea lunii septembrie 2020, activitatea legată de centrul de evaluare pentru mai multe concursuri. Însă, având în vedere situația actuală creată de pandemia de COVID-19, în care autoritățile naționale au introdus, din motive de sănătate publică, măsuri de interzicere a adunărilor la care participă un număr mare de persoane și de limitare a călătoriilor, nu va fi posibil să se organizeze în viitorul apropiat teste care să implice prezența fizică a candidaților la sediile EPSO. Având în vedere că testele cu variante multiple de răspuns pe calculator urmau să se desfășoare în ziua prevăzută pentru etapa „centrul de evaluare”, EPSO a trebuit să găsească mijloace alternative de testare. Prin urmare, acum aceste teste vor avea loc într-unul dintre centrele de testare acreditate ale EPSO.

2.

Pentru a încheia concursurile generale într-o perioadă de timp rezonabilă, EPSO va organiza o testare online (de la distanță) în ceea ce privește testele aferente centrului de evaluare. Testarea online de la distanță le va permite candidaților să susțină testele de acasă, de la birou etc., fără a fi nevoiți să se deplaseze la un centru de testare EPSO. Această testare va avea loc de acum înainte prin intermediul videoconferințelor online. Toate detaliile tehnice, inclusiv instrucțiunile privind modul de testare a conexiunii înainte de ziua în care are loc testarea efectivă, vor fi furnizate în timp util. Invitațiile de participare la teste vor fi publicate în conturile EPSO ale candidaților. Candidații trebuie să își verifice contul EPSO cel puțin de două ori pe săptămână.

3.

Unii candidați au susținut deja în persoană testele aferente centrului de evaluare înainte de 6 martie 2020.

Rezultatele testelor respective vor rămâne valabile, cu excepția exercițiului de grup, care va fi înlocuit cu un alt test: un interviu care vizează testarea competențelor situaționale (situational competency-based interview – SCBI).

Candidații care nu au susținut în persoană înainte de 6 martie 2020 testele aferente centrului de evaluare nu le mai pot susține acum în persoană, astfel că vor participa de la distanță la toate testele aferente centrului de evaluare, timp de una sau mai multe zile.

4.

Pentru a asigura egalitatea de tratament, toți candidații vor trebui să susțină aceleași teste. Exercițiul de grup nu poate fi efectuat de la distanță într-un mod satisfăcător, deoarece dacă ar apărea probleme tehnice dinamica grupului ar putea fi compromisă, iar candidații care participă la exercițiul de grup ar putea fi afectați. Prin urmare, toți candidații (inclusiv cei care au participat deja la exercițiul de grup) vor trebui să participe la un interviu care vizează testarea competențelor situaționale, care va fi organizat de la distanță, prin videoconferință online, și care va dura între 30 și 40 de minute.

Interviul care vizează testarea competențelor situaționale va testa o serie de competențe generale (analizarea și rezolvarea problemelor, învățare și dezvoltare, stabilirea priorităților și organizare, rezistență, lucrul în echipă și capacitățile de conducere), candidații fiind întrebați cum ar reacționa într-o anumită situație. Interviul va consta într-o reuniune individuală online cu un intervievator format în acest sens, care îi oferă candidatului informații suplimentare în timpul interviului, conform unui scenariu semistructurat.

Cu aproximativ două-trei săptămâni înaintea perioadei de testare aferente interviului care vizează testarea competențelor situaționale, candidații vor primi o notă de informare scrisă cu privire la o sarcină de efectuat, precum și informații privind contextul, care să îi ajute să se pregătească. Prin nota respectivă, candidaților li se va cere să înlocuiască un coleg și să își asume responsabilitatea pentru diverse atribuții și situații care vor fi discutate în cadrul interviului. Vor fi tratate, de asemenea, situații suplimentare, care nu se bazează pe sarcina respectivă. Candidaților li se va permite ca în timpul interviului să consulte nota de informare scrisă cu privire la sarcina de efectuat și informațiile privind contextul.

Candidații vor fi intervievați de un membru al personalului UE. Doi membri ai comisiei de evaluare vor observa și vor evalua performanța fiecărui candidat și vor acorda un punctaj pentru fiecare competență care face obiectul testului. Intervievatorul nu va participa la evaluarea candidatului.

5.

Candidații care nu au susținut încă testele cu variante multiple de răspuns pe calculator le vor susține în centrele de testare acreditate ale EPSO. Candidații vor putea alege între un număr mare de centre de testare acreditate, atât din Europa, cât și din lume. Se vor lua toate măsurile sanitare necesare susținerii testelor în centrele de testare respective. Candidații vor primi o invitație separată de participare la aceste teste, prin intermediul contului lor EPSO.

---